Τελλιάδες

Στην ελληνική μυθολογία με το όνομα Τελλιάδες (Τελλιάδαι) είναι γνωστό ένα γένος μάντεων καταγόμενων από την Ηλεία. Από το γένος αυτό, δύο ήταν οι πιο φημισμένοι μάντεις: ο Ηγησίστρατος και ο Τελλίας, που έδωσε και το όνομά του στο γένος. Σχετικά αφιερώματα ευγνωμοσύνης των κατοίκων της Φωκίδας στον Απόλλωνα στους Δελφούς είχαν κατατεθεί (και σώζονταν επί αιώνες) για τη βοήθεια που τους είχε προσφέρει ο Τελλίας στους αγώνες τους κατά των Θεσσαλών περί το 500 π.Χ..

Πηγές
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Μάντεις, ονειροκρίτες και οιωνοσκόποι της ελληνικής μυθολογίας
Αρχαίοι Ηλείοι
Μυθολογία της αρχαίας Ηλείας